Pedersen: - Vemodig og trist at Hushovd legger opp
NRKs profil og tidligere proffsyklist, Dag Erik Pedersen, er ikke overrasket over at Hushovd legger opp etter denne sesongen. - Det er vemodig og trist, men det er vakkert også. Det er et øyeblikk, når Thor bestemmer seg for å legge opp, sier Pedersen til VG. Protokoll:Hva er ditt beste Hushovd-minne? Del det her! Han har kjent 36-åringen fra Grimstad siden Hushovd var gutterytter. - Når man er 36 år og det ikke fungerer 100 prosent, så går det ikke. Det holder ikke med 92 prosent. Dette er en idrettsmann som tar til fornuften. Han klarer ikke å prestere på topp. Jeg får helt gåsehud når jeg tenker på alt Thor har gitt oss, sier Pedersen.Pedersen vant selv tre etapper i Giro d'Italia på 1980-tallet. Han har nesten ikke ord som er store nok for å beskrive hva Hushovd har betydd for norsk sykkelsport. - Jeg bor i Helgeroa, når jeg er ute ser jeg gamle damer som sitter i fluktstol og ser på Tour de France. Tenk hva nordmenn har lært om sykkelsporten på grunn av Thor. Tenk på alle som sykler til jobb, som deltar i turritt. Det er mye på grunn av Thor Hushovd og legger til: - Han er på pallen i Norge over dem med de største sportshistoriske hendelsene. Og tenk for et forbilde, det han har stått for, holdning til antidoping og måten han har taklet det å bli stor på. Flere takker Hushovd på twitter i dag.Tidligere landslagsløper på skøyter Øystein Grødum er i likhet med Hushovd fra Sørlandet. Grødum er et år eldre enn Hushovd. - Vemodig at Oksen gir seg. Han har betydd mye for mange #hushovd, skriver Grødum på twitter.NRK-profil Anne Rimmen takker også oksen fra Grimstad. - Takk for alle uforglemmelige øyeblikk du har gitt oss fra sykkelsetet @ThorHushovd, skriver Rimmen. TV 2-kommentator Christian Paasche har kommentert de fleste av Hushovds triumfer. - Klump i halsen. Igjen. - Lourdes har Jomfru Maria, vi har Thor Hushovd #2tdf #2sykkel, skriver Paasche, som lader opp til ett nytt Tour de France, på twitter. TV 2-sportens Davy Wathne skriver dette: - Vemodig med Thor Hushovd. Fin fyr. Selv for en som synes det ikke er ordentlig idrett hvis den ikke har offside.
Dag Erik Pedersen får gåsehud når han tenker på karrieren til Thor Hushovd (36).